open-index/open-wikipedia-markdown huggingface dataset:
The Second Coming (Kissin DVD)

**The Second Coming** on yhdysvaltalaisen hard rock-yhtye Kissin vuonna 1998 valmistunut dokumentaarinen elokuva, joka käsittelee yhtyeen alkuperäisen kokoonpanon yhteenpaluuta ja vuosina 1996-1997 tehtyä massiivista Alive/Worldwide Tour-maailmankiertueetta. *The Second Comingin* on ohjannut ja tuottanut vielä tuolloin yhtyeen tuotantokoordinaattorina toiminut Tommy Thayer, joka ryhtyi yhtyeen kitaristiksi Ace Frehleyn lähdettyä Kissistä vuonna 2002. 

Polygram Records julkaisi tallenteen alun perin VHS-formaatissa kahden VHS-nauhan painoksena 5. joulukuuta 1998. VHS sijoittui listoilla parhaimmillaan kolmanneksi pysytellen listalla kaikkiaan 32 viikkoa ja RIAA myönsi yhtyeelle julkaisusta sekä kulta- että platinalevyn vuonna 1999. Image Entertainment julkaisi *The Second Comingin* Yhdysvalloissa DVD-formaatissa 15. tammikuuta vuonna 2000, jolloin DVD sijoittui Yhdysvalloissa listasijalle 19 viettäen yhteensä kolme viikkoa listoilla.

## Sisältö
#"Introduction"
#"In the Beginning"
#"The Hottest Band in the Land"
#"Breaking Down"
#"Up from the Ashes"
#"Putting on the Makeup"
#"The Grammys"
#"First Rehersal"
#"Fanning the Flames"
#"Laying Out a Plan"
#"Bigger than Life"
#"The Practice Gigs"
#"Opening Night"
#"Madison Square Garden"
#"The Kiss Buzz"
#"Castle Donington"
#"Introduction
#"The Forum, Los Angeles"
#"Music, Makeup, Mayhem"
#"MTV Video Music Awards"
#"Passing Judgement"
#"Bass Licks"
#"Spanning the Globe"
#"New Year's Eve 1996"
#"Big in Japan"
#"Down Under & Down South"
#"The Lost Cities Tour"
#"The Final Siege"
#"Stockholm, Sweden"
#"The Last Show - Finsbury Park, London"
#"End Credits"

## Lähteet
Alexander August Brunou

**Alexander August Brunou**  (15. huhtikuuta 1821 Muolaa – 19. lokakuuta 1887 Helsinki) oli suomalainen lakimies, senaattori ja senaatin oikeusosaston jäsen vuodesta 1872. Hän osallistui lainsäädäntötyöhön, ja hän oli liberaalien parhaita poliitikkoja.

Brunoun vanhemmat olivat Mikkelin kirkkoherra Gustaf Adolf Brunou (1774–1833) ja Ottiliana Lovisa Charpentier. Hän kävi Helsingin yksityislyseota, pääsi ylioppilaaksi 1838 ja suoritti Helsingin yliopistossa tuomarintutkinnon 1846. Brunou oleskeli vuosina 1840–1842 Venäjällä opiskelemassa venäjän kieltä. Hän sai varatuomarin arvon 1848.

Brunou oli Suomen senaatin oikeusosastolla ylimääräisenä kopistina 1846, Viipurin hovioikeudessa ylimääräisenä kanslistina 1846–1855, senaatin oikeusosastolla kopistina 1855–1860 ja kanslistina 1860–1861 sekä samalla tie- ja vesikulkulaitosjohtokunnassa kanslistina 1855, sihteerinä ja asiamiehenä vuodesta 1856 sekä 2. Suomen meriekipaasin vt. sotatuomarina vuodesta 1856.

Brunou toimi Suomen ylisotaoikeuden sotaviskaalina 1861–1872, Sortavalan tuomiokunnan tuomarina 1862 (ei astunut virkaan), senaatin kansliatoimituskunnan apulaisesittelijäsihteerinä 1862–1869 ja samalla Viipurin hovioikeudessa asessorina 1863–1868 ja hovioikeudenneuvoksena 1868–1869. Hän oli Suomen Yhdyspankin keskushallituksen jäsen 1869–1872 ja siviilivirkakunnan leski- ja orpokassan johtokunnan jäsen 1873 sekä esimies vuodesta 1874. Viimeksi Brunou oli Suomen senaatin oikeusosastolla senaattorina 1872–1887. Brunou sai vuonna 1877 molempien oikeuksien kunniatohtorin arvon Uppsalan yliopistossa.

Brunou oli naimisissa 1856–1871 Anna Paulina Dammertin (k. 1871)  kanssa. Heidän poikansa August Wilhelm Brunou (1863–1915) oli Viipurin hovioikeudessa hovioikeudenneuvoksena vuodesta 1906 ja oli vangittuna yhdessä muiden Viipurin hovioikeuden jäsenten kanssa Pietarin Krestyn vankilassa 1913–1914 vastustettuaan yhdenvertaisuuslakia.

## Lähteet
Lisa Larsen

**Lisa Larsen** (s. 25. joulukuuta 1990) on ruotsalainen hiihtäjä ja suunnistaja. Hän on saavuttanut hiihdossa useita nuorten MM-mitaleita.

Larsen kilpaili maastohiihdon maailmancupissa ensimmäisen kerran Lahdessa maaliskuussa 2009. Tour de Skillä 2009–2010 hän sijoittui 29:nneksi. Henkilökohtaisissa kilpailuissa hän sijoittui kymmenen parhaan joukkoon ensimmäisen kerran Jällivaarassa marraskuussa 2012 oltuaan seitsemäs.

## Lähteet
Junkers Ju 188

**Junkers Ju 188** *Rächer* on Saksassa suunniteltu ja tuotettu Junkersin valmistama keskiraskas pommikone. Se muistuttaa paljolti edeltäjäänsä Ju 88:aa, johon se myös perustui. Konetyyppiä käytettiin myös sekä edeltäjänsä tavoin yöhävittäjänä että lentotiedustelussa. Ju 188 oli jonkin verran Ju 88:aa (perusmallin muunnokset) nopeampi 544 km/h huippunopeudellaan.

Palveluskäyttö alkoi vuonna 1942, koska Junkers Ju 288:n kehitysohjelma viivästyi. Tyyppiä valmistettiin arviolta 1&nbsp;100 konetta. Ju 188:sta kehiteltiin useita eri versioita, joista osa toimi yläkorkeuksissa.

Puolustusaseina olivat 20&nbsp;millimetrin MG FF-konetykki ohjaamon etuampumossa, kaksi 13&nbsp;millimetrin konekivääriä takana ylätorneissa (kaksi erillistä) ja 7,92&nbsp;millimetrin kaksoiskonekivääri gondolissa keulan alla. Kone pystyi kuljettamaan 3&nbsp;000&nbsp;kilogramman pommikuorman, mikä riittänee tekemään konetyypistä keskiraskaan, muttei vielä strategista pommittajaa.

## Tekniset tiedot

## Lähteet
*Chant, Chris: II maailmansodan lentokoneet, suom. Petri Kortesuo, Hämeenlinna Karisto, 2008. Alkuteos: Amber Books, 1999 

### Viitteet

## Aiheesta muualla
Aki Nurminen

**Aki Nurminen** (s. 24. huhtikuuta 1980 Heinola) on suomalainen jääkiekkopuolustaja, joka pelaa Mestis-joukkue Heinolan Peliitoissa. Hänen vahvuuksiin kuuluu monipuolisuus, kiekollinen ja fyysinen peli, pelinlukutaito, laukaus, oman pään pelaaminen, joukkuepelaaminen sekä johtajuus. Nurmisen heikkouksiin kuuluu laukauksen säästely, ailahtelevuus, liike. Myös loukkaantumiset ovat haitanneet hänen uraansa. Nurminen laukoo oikealta. Hän toimi joukkueensa kapteenina vuosina 2010–2012. Nurminen on pelannut Heinolassa koko uransa ajan lukuun ottamatta yhtä Ranskassa vietettyä kautta sekä neljän ottelun visiittiä Kiekko-Vantaassa.

## Ura
Nurminen on heinolalaisten oma kasvatti. Hän pelasi Heinolan Kiekossa ensimmäiset miesten pelinsä kaudella 1998–1999 II-divisioonassa. Kaudeksi 1999–2000 joukkue siirtyi pelaamaan II-divisioonan ja I-divisioonan välille perustettuun Suomi-sarjaan. Kaudella 2003–2004 Nurminen oli HeKin tehokkain puolustaja tehoilla 13+10=23. Hän voitti Suomi-sarjan hopeaa keväällä 2005. Keväällä 2006 Nurminen ratkaisi joukkueelle Suomi-sarjan mestaruuden tehtyään Mestis-karsinnoissa 30. maaliskuuta kaksi maalia vieraissa Kotkan Titaaneita vastaan. HeKi nousi kauden päätteeksi Mestikseen. Nurminen kuitenkin teki kauden 2005–2006 aikana Mestis-debyyttinsä paikattuaan neljän ottelun verran loukkaantumisia Kiekko-Vantaassa.

Vuosina 2005–2008 Nurminen toimi HeKin varakapteenina. Kaudella 2007–2008 hän teki Mestiksen yhden kauden piste-ennätyksensä tehoilla 4+13=17, joilla Nurminen oli joukkueen tehokkain puolustaja. Kaudeksi 2009–2010 hän siirtyi Ranskan Ligue Magnusissa pelaavaan Ducs de Dijoniin. Yhden siellä vietetyn vuoden jälkeen Nurminen palasi HeKiin kaudeksi 2010–2011, jolloin hän nousi myös joukkueen kapteeniksi. Nurminen uusi tehoilla 5+12=17 Mestiksen yhden kauden piste-ennätyksensä. Kaudeksi 2011–2012 HeKin nimeksi palasi Heinolan Peliitat. Tammikuussa 2012 Nurminen koki uransa pahimman loukkaantumisen jouduttuaan polvivamman takia puoleksi vuodeksi sivuun. Hänen toipumisensa kesti lopulta alkukauteen 2012–2013 saakka. Kausi 2013–2014 Nurmisella jäi vain 22 runkosarjaottelun mittaiseksi ylävartalovamman takia.

## Tilastot

## Lähteet
*
*

### Viitteet
Felix Bryk

**Felix Bryk** (ent. **Brück**; 21. helmikuuta 1882 Wien, Itävalta-Unkari – 13. tammikuuta 1957 Tukholma, Ruotsi) oli wieninjuutalainen kirjailija, taidemaalari ja hyönteistutkija. Hän työskenteli vuosina 1924–1926 Afrikassa ruotsalaisella Mount Elgonin biologisella asemalla. Tieteellisissä töissään hän käsitteli erityisesti perhosia. Hän oli tunnettu Carl von Linnén tutkijana.

Bryk asui Ruotsissa vuodesta 1915 ja sai Ruotsin kansalaisuuden 1921. Hänen lapsiaan ovat vuorineuvos Petri Bryk ja keramiikkataiteilija Rut Bryk, samoin kuin professori Beato Kelopuu. Hänen ensimmäinen puolisonsa oli Aino Mäkinen vuosina 1909–1928, toinen Ella Claudia Krusche vuodesta 1939.

## Lähteet
Kuan-Ju Works

**Kuan-Ju Works**, eli **KKJW**, tai vielä lyhyemmin **KJ**, on taiwanilainen airsoft-ase valmistaja. KJW valmistaa ainoastaan kaasutoimisia aseita. KJW tunnetaankin erityisesti kaasutoimisista pistooleistaan.
Lassi Päivärinta

**Lassi Päivärinta** (s. 23. helmikuuta 1954 Helsinki) on suomalainen matematiikan professori. Hän toimi Oulun yliopiston matematiikan professorina 1992–2002, Helsingin yliopiston sovelletun matematiikan professorina 2003–2014 ja Rolf Nevanlinna -instituutin johtajana vuodesta 2004. Päivärinta johti inversio-ongelmien huippuyksikköä ja johti aiemmin inversio-ongelmien tutkijakoulua. Hänellä on ollut myös hallinnollisia tehtäviä  tiedekuntaneuvostossa ja luonnontieteiden ja tekniikan tutkimuksen toimikunnassa, mutta Päivärinta erosi tehtävistään syyskuussa 2014. Nykyisin Päivärinta toimii matematiikan professorina Tallinnan teknillisessä yliopistossa.

Lassi Päivärinta väitteli tohtoriksi Helsingin yliopistossa 1980 opiskeltuaan sitä ennen mm. Friedrich–Schiller-yliopistossa Jenassa. Hänen väitöskirjansa ja varhaisempi tutkimustoimintansa käsitteli funktionaalianalyysiä, mutta 1980-luvun puolivälin jälkeen Päivärinnan tutkimuksen painopiste on ollut inversio-ongelmissa. 

Lassi Päivärinta valittiin Suomalaisen tiedeakatemian jäseneksi 1999. Päivärinta on ollut pitkään ylioppilastutkintolautakunnan apujäsen.

Vuoden 2012 alussa tuli julkisuuteen, että Päivärinta oli 1980-luvun alussa toimittanut Itä-Saksaan tutkimusraportteja. Haastattelussa Päivärinta korosti raporttien olleen normaalisti kirjastoista saatavia tutkimusraportteja eikä salaista aineistoa Stasin käyttöön. Historiatieteellisessä Ennen ja nyt -aikakausjulkaisussa toukokuussa 2020 julkaistun tutkimuksen mukaan Päivärinta ei näyttäisi olleen mitenkään erityisen tai poikkeuksellisen merkittävä tietolähde Stasille.

## Lähteet
Çaldıran-Muradiyen maanjäristys

**Çaldıran-Muradiyen maanjäristys** tapahtui 24. marraskuuta 1976 kello 14:22 paikallista aikaa. Järistys, jonka episentrumi sijaitsi Çaldıranin piirikunnassa Vanin maakunnassa Turkissa, surmasi 4&nbsp;000–5&nbsp;000 ihmistä.

## Lähteet
Sydän vieraassa talossa

**Sydän vieraassa talossa** (*The House of Mirth*) on vuonna 2000 ensi-iltansa saanut brittiläisen Terence Daviesin käsikirjoittama ja ohjaama draamaelokuva Edith Whartonin romaanin *[[Säätynsä uhri]]* pohjalta. Pääosaa esittää Gillian Anderson.

## Juoni
Lily Bart on nuori ja kaunis, mutta orpo ja köyhä ja asuu Julia-tätinsä luona. Suurien pelivelkojensa takia Lilyn olisi päästävä hyviin naimisiin. Tylsä rahamies olisikin tarjolla, mutta Lily pilaa tahallaan mahdollisuutensa. Lily rakastuu asianajaja Lawrence Seldeniin, mutta tämä ilmoittaa heti ettei halua naimisiin.

## Näyttelijät

## Lähteet
2 päivää Pariisissa

**2 päivää Pariisissa** (*2 Days in Paris*) on vuonna 2007 ensi-iltansa saanut Julie Delpyn käsikirjoittama, tuottama, ohjaama ja leikkaama ranskalais-saksalainen romanttinen komedia. Delpy sävelsi myös elokuvan musiikin.

## Juoni
Pari vuotta yhdessä olleet ranskalainen Marion (Delpy) ja yhdysvaltalainen Jack (Adam Goldberg) ovat käyneet Venetsiassa ja pysähtyvät paluumatkalla Pariisissa. Suhde alkaa saada ensimmäisiä säröjä, kun Jack joutuu keskelle Marionin entistä elämää entisine poikaystävineen ja vapaamielisine hippivanhempineen.

## Vastaanotto
The New York Timesin Stephen Holden näki elokuvan käänteisversiona Richard Linklaterin suositulle, romanttiselle *[[Rakkautta ennen aamua]]* -elokuvalle ja sen jatko-osalle. Helsingin Sanomien Nyt-liitteessä Anu Silfverberg piti elokuvan Woody Alleniä muistuttavasta älykkäästä dialogista, mutta hieman kritisoi sen stereotyyppisiä käsityksiä ranskalaisista ja amerikkalaisista. Film-O-Holic-sivuston Saija Holm pitää elokuvaa lajityypissään varsin hyvin toimivana elokuvana, muttei sen merkittävämpänä.

## Lähteet

## Aiheesta muualla
The Black Sabbath Story, Vol 1

**The Black Sabbath Story, Vol 1 - 1970–1978** on Black Sabbath -yhtyeestä kertova videojulkaisu. Se julkaistiin alun perin VHS:nä vuonna 1992 ja vuonna 2002 laajennettuna ja hieman muokattuna DVD-versiona. Ensimmäinen osa käsittelee yhtyeen alkuperäiskokoonpanon vuosia 1970–1978. Videolla yhtyeen kitaristi Tony Iommi, basisti Geezer Butler ja laulaja Ozzy Osbourne kertovat yhtyeen historiasta musiikkinäytteiden ohella. Video on myynyt platinaa Yhdysvalloissa (yli 100&nbsp;000 myytyä kappaletta).

## Kappaleet
### VHS-versio
#”N.I.B.” (Pariisi 1970)
#”Paranoid” (Belgian TV 1970)
#”War Pigs” (Pariisi 1970)
#”Children of the Grave” (California Jam 1974)
#”Snowblind” (Hammersmith Odeon 1978)
#”Sabbath Bloody Sabbath” (promovideo 1973)
#”Symptom of the Universe” (Hammersmith Odeon 1978)
#”It’s Alright” (promovideo 1976)
#”Rock and Roll Doctor” (promovideo 1976)
#”Never Say Die” (Top of the Pops 1978)

*kpl. 2,4,5,7 ja 10 mustavalko-kuvalla.
*lisäksi kuullaan näytteinä ja haastattelujen taustalla seuraavat kappaleet: ”Supertzar” (introna), ”Wicked World”, ”A Song for Jim”, ”The Rebel”, ”Black Sabbath”, ”Fairies Wear Boots”, ”After Forever”, ”Sweet Leaf”, ”Hand of Doom”, ”Spiral Architect”, ”Megalomania”, ”All Moving Parts (Stand Still)” ja ”Shock Wave” (lopputekstit).

### DVD-versio
#”N.I.B.” (Pariisi 1970)
#”Paranoid” (Belgian TV 1970, mustavalko)
#”War Pigs” (Pariisi 1970)
#”Children of the Grave” (California Jam 1974, väri)
#”Snowblind” (Hammersmith Odeon 1978, väri)
#”Sabbath Bloody Sabbath” (promovideo 1973)
#”Symptom of the Universe” (Hammersmith Odeon 1978, väri)
#”It's Alright” (promovideo 1976)
#”Rock and Roll Doctor” (promovideo 1976)
#”Never Say Die” (Top of the Pops 1978, mustavalko)
#”A Hard Road” (promovideo 1978)

*Ozzy Osbournen haastattelut on poistettu DVD-versiosta ilmeisesti tekijänoikeudellisista syistä.
*Näytteet ja haastattelujen taustalla kuuluvat kappaleet ovat samat kuin VHS-versiossakin. ”A Hard Road” -kappaleen yhteyteen on lisätty uusi Iommin kommentti, jota ei ole VHS-versiossa.

**Ekstrat:**
*”A Hard Road” -video kokonaisuudessaan
*Tony Iommin julkaisematon haastattelu
*Bill Wardin julkaisematon haastattelu
*ensimmäisen managerin Jim Simpsonin haastattelu
*Cozy Powellin haastattelu
*albumi-galleria

## Muusikot
*Ozzy Osbourne – laulu
*Tony Iommi – kitara
*Geezer Butler– basso
*Bill Ward – rummut

## Julkaisuhistoria
*1992: PolyGram Music Video / Castle Music Pictures, 088 338 3, VHS, UK
*1992: Warner Reprise Video / Castle Music Pictures, 38316-3, VHS, US
*2002: Sanctuary, SDEU3003, DVD, UK/EU
Stalingrad (albumi)

__NOTOC__
**Stalingrad** on saksalaisen heavy metal -yhtye Acceptin kolmastoista studioalbumi, joka julkaistiin 6. huhtikuuta 2012. Se oli heidän toinen albuminsa vuoden 2009 comebackin jälkeen.

Albumi ylsi ensimmäisellä listaviikollaan Suomen virallisen listan sijalle 8.

## Kappaleet
Kaikki kappaleet säveltäneet Wolf Hoffmann ja Peter Bates sekä sanoittanut Mark Tornillo.

#
#
#
#
#
#
#
#
#
#
#

## Kokoonpano
* Mark Tornillo – laulu
* Wolf Hoffmann – kitara
* Herman Frank – kitara
* Peter Baltes – bassokitara
* Stefan Schwarzmann – rummut

## Arvostelut
* AllMusic: 
* Angry Metal Guy: 
* Imperiumi.net: 
* Kaaoszine: 9/10
* Soundi: 

## Lähteet

## Aiheesta muualla
* 
*
Mantsurian kandidaatti (vuoden 2004 elokuva)

**Mantsurian kandidaatti** (*The Manchurian Candidate*) on vuonna 2004 ensi-iltansa saanut Jonathan Demmen ohjaama elokuva. Se perustuu John Frankenheimerin vuonna 1962 ohjaamaan elokuvaan *[[Mantshurian kandidaatti]]*, joka perustuu Richard Condonin romaaniin *[[Mantšurian sankari]]*.

## Lähteet
Tyler Cuma

**Tyler Cuma** (s. 19. tammikuuta 1990 Scarborough, Ontario) on kanadalainen jääkiekkoilija, pelipaikaltaan puolustaja. Hän pelasi Minnesota Wildin organisaatiossa vuodesta 2010 vuoteen 2014. Kaudella 2013–2014 hän edusti AHL-farmiliigassa pelaavaa Iowa Wildia. Cuma oli Minnesota Wildin ensimmäisen kierroksen varaus . Kausina 2010–2013 hän pelasi AHL-farmiliigan Houston Aerosissa.

Cuman uraa ovat varjostaneet useat loukkaantumiset, ja erityisesti polvien kestävyys on ollut ongelmana. Osittain tämän vuoksi hän ei ole onnistunut tekemään läpimurtoa korkeimmalle tasolle ja on pelannut urallaan vain yhden NHL-ottelun (kaudella 2011–2012).

## Lähteet
Luvaton viljelys

**Luvaton viljelys** oli aiemmin Suomen rikoslain mukainen rikos, joka loukkasi toisen oikeutta kiinteän omaisuutensa hyödyntämiseen. 

Luvattomasta viljelyksestä oli säännökset nyttemmin muutetussa rikoslain 33. luvussa ja sillä tarkoitettiin määrättyjen luonnontuotteiden luvatonta ottamista tai vahingoittamista. 

Rikoslain 33.&nbsp;luvun sisältö muutettiin täysin vuonna 1990, ja sen säännökset siirrettiin soveltuvin osin lähinnä lain 28.&nbsp;lukuun, jossa säädetään varkaudesta, luvattomasta käytöstä ja hallinnan loukkauksesta, sekä lain 35.&nbsp;lukuun, jossa säädetään vahingonteosta.

## Luvaton viljelys
Luvaton viljelys oli sellaisten rikosten yhteisnimitys, joihin eri muodoissa syyllistyi se, joka luvattomasti käytti hyväkseen toisen kiinteään omaisuuteen kuuluvaa maata, metsää tai kalavettä. Luvattomaksi viljelykseksi luettiin rikoslain 33. luvussa muun muassa seuraavat teot:
* haaskaus (RL 33:1)
* toisen maalla tapahtunut luvaton kaskeaminen tai kydettäminen (RL 33:4)
* toisen maalla tapahtunut luvaton rakentaminen, kaivaminen, kyntäminen, kylväminen tai istuttaminen (RL 33:5)
* kotieläimien tahallinen syöttö toisen maalla (RL 33:9)
* kulkutien ottaminen yli toisen pihamaan, taikka pellon, niityn tai istutuksen, jos siitä saattoi olla toiselle vahinkoa (RL 33:11).
Laajimmillaan käsitteeseen *luvaton viljelys* merkityksessä toiselle kuuluvan oikeuden luvaton käyttö, erotuksena varkaudesta tai vahingonteosta, luettiin myös luvaton metsästys toisen metsässä ja luvaton kalastus tai ravustus toisen vedessä.

### Haaskaus
Haaskaukseen syyllistyi se, joka toisen maalla, ilman laillista oikeutta, tahallaan oli kaatanut kasvavan puun tai vahingoittanut sitä taikka ottanut kuivunutta tahi tuulen kaatamaa puuta taikka kasvavasta puusta varpuja, oksia, juuria, tuohia, kuoria, lehtiä, niiniä, pihkaa, terhoja, käpyjä tahi pähkinöitä, taikka niittänyt ruohoja taikka ottanut sammalta, jäkälää, turvetta, multaa, savea, hiekkaa, soraa tai kiveä, riippumatta siitä, oliko hän vienyt sen pois vai ei.

Rangaistavuuteen nähden rikoslaissa tehtiin ero *anastamistarkoituksessa* (varkauden tapaisen) ja *ilman anastamistarkoitusta* (vahingonteon tapaisen) tehdyn haaskauksen välillä, ja edellistä rankaistiin ankarammin.

### Oikeuskäytäntöä
Korkeimman oikeuden vuonna 1920 tekemän päätöksen mukaan marjojen poimimista toisen maalta ei katsottu rangaistuksenalaiseksi teoksi eikä maanomistajaa oikeutetuksi ottamaan poimijalta pois tämän poimimia marjoja.

## Katso myös
* Jokamiehenoikeudet

## Lähteet

## Aiheesta muualla
*
Asuntoloukku

**Asuntoloukku** (*Duplex*) on vuonna 2003 ensi-iltansa saanut Danny DeViton ohjaama musta komediaelokuva, jonka pääosissa nähdään Ben Stiller ja Drew Barrymore.

## Juoni
Nuori kirjailija-toimittajapariskunta (Stiller ja Barrymore) löytää hienon asunnon arveluttavan alhaisella hinnalla. Elämä muuttuu painajaiseksi, kun yläkerran herttaiseksi vanhukseksi luultu vuokralainen (Eileen Essell) osoittautuukin sinnikkääksi häiriköksi. Mies ei saa kirjoitetuksi romaaniaan, ja vaimo menettää työnsä. Mummosta on siis päästävä eroon keinolla millä hyvänsä.

## Arvioita
*Turun Sanomien* Päivi Valotien mielestä *Asuntoloukku* on yhden vitsin varaan rakennettu yllätyksetön tarina, jossa erityisesti häiritsee kaksi asiaa: se, että elokuvan huumori perustuu silkalle ilkeilylle ja inhottavuuksille, ja se että tarinan juppipariskunta on kirjoitettu keräämään katsojan kaikki sympatiat samalla kun vanha nainen esitetään silkkana hirviönä, joka joutaisikin kuolla.

## Lähteet
Chopper (elokuva)

**Chopper** (*Chopper*) on vuonna 2000 ensi-iltansa saanut uusiseelantilaisen Andrew Dominikin ohjaama australialainen elokuva, joka perustuu australialaisen rikollisen Chopper Readin elämäntarinaan.

## Lähteet
Kolmetoista päivää

**Kolmetoista päivää** (*Thirteen Days*) on vuonna 2000 ensi-iltansa saanut Roger Donaldsonin ohjaama yhdysvaltalainen elokuva syksyn 1962 Kuuban ohjuskriisistä Yhdysvaltain ja Neuvostoliiton välillä.

## Näyttelijät

## Lähteet

## Aiheesta muualla
*
Sophia Jansson

**Sophia Jansson** (s. 1962 Helsinki) on suomalainen liikenainen. Hän on muumihahmojen käyttöoikeuksia valvovan Moomin Charactersin pääosakas ja taiteellinen johtaja. Sophia Jansson on Lars Janssonin tytär ja muumien luoja Tove Jansson oli hänen tätinsä. Hänen äitinsä oli Anita Lesch. Jansson on koulutukseltaan kieltenopettaja ja on asunut pitkään ulkomailla.

*[[Muumilaakson tarinoita]]* -animaatiosarjan synnyttämän 1990-luvun ”muumibuumin” aikana Tove ja Lars Jansson valvoivat uusien muumisarjakuvien laatua. Sophia Jansson on jatkanut heidän työtään.

Jansson esiintyi LEGO Masters Suomi -ohjelmassa ensimmäisellä tuotantokaudella vierailevana tuomarina.

Janssonilta ilmestyi syksyllä 2025 Siltalan kustantama esikoiskirja, muistelmateos *Kolme saarta*. Kirja ilmestyi samaan aikaan Förlagetin kustantamana myös ruotsiksi nimellä *Tre öar. Mamma, pappa och jag* .

## Lähteet

## Aiheesta muualla
* Gustafsson, Miia: Muumeista tuli Sophia Janssonille elämäntyö – hän vahtii, ettei Muumipeikko pelaa tietokonepelejä. *Yle uutiset* 25.12.2017.
Gustav Nyquist

**Gustav Nyquist** (s. 1. syyskuuta 1989, Halmstad) on ruotsalainen jääkiekkoilija, pelipaikaltaan laitahyökkääjä. Hän edustaa tällä hetkellä NHL-seura Winnipeg Jetsiä.

Nyquist on Detroit Red Wingsin neljännen kierroksen varaus vuodelta . Red Wings varasi Nyquistin numerolla 121.

## Ura
Nyquist pelasi ennen ammattilaisuraa Mainen yliopiston joukkueessa. Nyquistillä on AHL:n mestaruus, Calder Cup, kaudelta 2012–2013. NHL-debyyttinsä hän teki Detroit Red Wingsin riveissä kaudella 2011–2012, ja pelasi kauden aikana yhteensä 18 NHL-ottelua. Lisäksi Nyquist pelasi myös neljässä pudotuspeliottelussa Nashville Predatorsia vastaan.

Helmikuussa 2019 Red Wings kauppasi Nyquistin San Jose Sharksiin vaihdossa toisen kierroksen varausvuoroon  ja ehdolliseen kolmannen kierroksen varausvuoroon .

Heinäkuussa 2019 Nyquist teki vapaana agenttina Columbus Blue Jacketsin kanssa neljävuotisen ja yhteensä 22 miljoonan dollarin arvoisen sopimuksen.

Helmikuussa 2023 Blue Jackets kauppasi Nyquistin Minnesota Wildiin vaihdossa viidennen kierroksen varausvuoroon vuoden 2023 varaustilaisuudessa.

Heinäkuussa 2023 Nyquist teki vapaana agenttina Nashville Predatorsin kanssa kaksivuotisen ja yhteensä 6,37 miljoonan dollarin arvoisen sopimuksen. 

Maaliskuussa 2025 Predators kauppasi Nyquistin Minnesota Wildiin vaihdossa toisen kierroksen varausvuroon vuoden 2026 varaustilaisuudessa. 

Heinäkuussa 2025 Nyquist teki vapaana pelaajana Winnipeg Jetsin kanssa vuoden mittaisen ja 3,25 miljoonan dollarin arvoisen sopimuksen.

## Tilastot

## Lähteet
* 
### Viitteet
Maailman nopein intiaani

**Maailman nopein intiaani** (*The World's Fastest Indian*) on vuonna 2005 ensi-iltansa saanut Andrew Dominikin ohjaama elokuva. Elokuva perustuu Burt Munron todelliseen elämään joista käsikirjoittaja Roger Donaldson teki vuonna 1971 julkaistun lyhyen dokumenttielokuvan, ja myöhemmin käsikirjoituksen elokuvaan. Siinä Anthony Hopkins esittää 1950–1960-lukujen moottoripyörien nopeusennätyksiä tehnyttä uusiseelantilaista Burt Munroa, joka käytti ennätyksissään muunneltua Indian Scout -moottoripyörää, josta elokuvan nimen ”intiaani” tulee.

## Elokuvan taustaa
Herbert James ”Burt” Munron syntyi vuonna 1899 Invercargillissa Uuden-Seelannin Eteläsaarella. Hän kasvoi maatilalla jossa asui ensimmäisen maailmansodan loppuun jolloin hänen isänsä myi sen. Hän oli jo nuoresta saakka ollut kiinnostunut vauhdista ja ratsasti heidän heidän maatilallaan nopeimmalla hevosella, vaikka hänen isänsä ei pitänyt siitä. Maatilan myymisen jälkeen Munro meni töihin moottoripyörämyyjäksi ja mekaanikoksi. Hän alkoi myös kilpailemaan moottoripyörällä. Hänen pyöränsä oli aluksi 1920 600 cm³ Indian Scout joka oli 627 tehtaalta lähtenyt kappale mallista. Sen huippunopeus oli 55 mph (89 km/h). Hän viritti moottoripyöräänsä saadaksen siitä nopeamman, ja koska hänellä ei ollut paljon rahaa käytettävissä hän joutui tekemään itse osia ja työkaluja. Vuonna 1967 hän sai parhaan nopeutensa Bonnevillen suolatasangon kilparadalla alle 1000 cm³ luokassa, kun hän oli jo lähes 70-vuoden ikäinen. Hänen nopeutensa oli tuolloin 183,586 mph (295,453 km/h), mutta sitä korjattiin vuonna 2014 ylöspäin 184,087 mph (296,119 km/h) kun hänen Munron poika huomasi mittauksissa virheen jonka AMA korjasi. Munroa pidetään nykyisin yhtenä Uuden-Seelannin kansallissankareista.

## Näyttelijät

## Lähteet

## Aiheesta muualla
* 
*
It’s All Gone Pete Tong

**It’s All Gone Pete Tong** on vuonna 2004 ensi-iltansa saanut Michael Dowsen ohjaama komediaelokuva kuuroutuvasta tiskijukasta Ibizalla..

*[[Chicago Sun-Times]]in* Roger Ebert piti elokuvaa intensiivisyydessään toimivana komediana ja antoi sille kolme tähteä neljästä.

## Näyttelijät

Lähde: 

## Lähteet

## Aiheesta muualla
*
Matt Hackett

**Matt Hackett** (s. 7. maaliskuuta 1990 London, Ontario, Kanada) on kanadalainen jääkiekkomaalivahti.

## Pelaajaura
Hackett siirtyi huhtikuussa 2013 juuri ennen kauden 2012–2013 siirtotakarajaa hyökkääjä Johan Larssonin kanssa Buffalo Sabresiin, joka antoi Wildille vaihdossa hyökkääjä Jason Pominvillen ja neljännen kierroksen varausvuoron vuodelle 2014. Sabres sai kaupassa lisäksi ensimmäisen kierroksen varausvuoron varaustilaisuudessa 2013 ja toisen kierroksen varausvuoron varaustilaisuudessa 2014.

Hackettin setä Jeff Hackett oli aktiiviurallaan myös NHL-maalivahti.

## Lähteet
* 

### Viitteet
Ust-Kara

**Ust-Kara** () on syrjäinen taajama ja Karan maalaiskunnan keskus Nenetsian autonomisessa piirikunnan Zapoljarnyin piirin koillisosassa Pohjois-Venäjällä.

Taajama sijaitsee Karanmeren Baidaratanlahden Karanlahden itälaidalla, noin 11 kilometriä Karajoen laskukohdasta pohjoiskoilliseen. Ust-Karaan ei ole ympärivuotista tieyhteyttä. Puuttuvan tieyhteyden takia Nenetsian pääkaupunkiin Narjan-Mariin matkataan tarvittaessa lentäen (pienkoneella tai helikopterilla; taajamassa ei ole kunnollista lentokenttää). 

Vuoden 2010 väestönlaskennan mukaan Karan maalaiskunnassa asui yhteensä 574 ihmistä. Näistä enemmistö asuu Ust-Karan taajamassa, joka on kunnan ainoa kylä. Tundralla sijaitsee myös joitain erillisiä puutaloja (izba). Ust-Karassa on muun muassa koulu ja ortodoksikirkko.

## Lähteet

## Aiheesta muualla
*Karan maalaiskunta piirin sivustolla   (zrnao.ru)
Extreme Ops

**Extreme Ops** (*Extreme Ops*) on vuonna 2002 ensi-iltansa saanut Christian Duguayin ohjaama elokuva mainoskuvausryhmästä, joka Alpeilla osuu serbialaisten sotarikollisten piilopaikkaan.

## Rooleissa

## Vastaanotto

## Lähteet
Cap Lopez

**Cap Lopez** on Atlantin valtamereen työntyvä niemi Afrikan länsirannikolla Gabonissa. Niemi on Gabonin läntisin paikka, ja siellä sijaitsee Port-Gentilin kaupunki. Cap Lopez erottaa pohjoisessa olevan Guineanlahden eteläpuolella olevasta Etelä-Atlantista. Cap Lopez on saanut nimensä portugalilaiselta tutkimusmatkailija Lopo Gonçalvesilta, joka ensimmäisenä purjehti Afrikan länsirannikkoa pitkin niemelle saakka 1470-luvun puolivälin tienoilla.

Cap Lopezilla sijaitsee kansainvälisesti tärkeä lintualue (IBA), johon sisältyy esimerkiksi Ogooué-joen suistossa oleva Mandjin saari. Alue on tärkeä muuttolinnuille ja siellä onkin tavattu suhteellisen suuri määrä harvinaisia lintulajeja. Niemen itäpuolella sijaitsee Cap Lopezin lahti (), jonka rannalla on suuria alueita laskuveden paljastamaa rantaliejualuetta. Lahden rannoilla on mangrovekasvillisuutta.

Niemellä sijaitsee öljyterminaaleja ja laituri sekä vuonna 1897 alun perin perustettu majakka, joka ei tosin ole ollut toiminnassa moneen vuoteen. Cap Lopezilla on myös vuonna 2012 rakennettu uusi majakka.

Cap Lopezin edustalla käytiin 10. helmikuuta 1722 meritaistelu merirosvojen ja brittien välillä.

## Lähteet

## Aiheesta muualla

* Kuva Cap Lopezin kärjestä
Paula Eerola

**Paula Anna-Maria Eerola** (s. 10. tammikuuta 1962 Joensuu) on suomalainen fyysikko. Hän aloitti maaliskuussa 2022 viisivuotiskauden Suomen Akatemian pääjohtajana. Hän on ollut Helsingin yliopiston kokeellisen hiukkasfysiikan professori  vuodesta 2008. Vuodesta 2018 hän toimi vararehtorina Helsingin yliopistossa vastuualueinaan tutkimus, tutkimusinfrastruktuurit ja tutkijakoulutus.

Eerola valmistui ylioppilaaksi vuonna 1980 ja filosofian kandidaatiksi 1985. Hän väitteli tohtoriksi Helsingin yliopistossa 1990. Hän työskenteli Suomen Akatemian tutkimusassistenttina 1987–1990, Helsingin yliopiston assistenttina 1988–1992 ja tutkimusassistenttina 1994–1998. Vuodesta 1994 hän on ollut hiukkasfysiikan dosentti Helsingin yliopistossa. Eerola työskenteli Cernin tutkijana 1991–1993 ja tutkimusfyysikkona 1993–1997. Siellä hän suunnitteli kokeita Large Hadron Collider -hiukkaskiihdyttimelle. Vuosina 1998–2001 Eerola työskenteli Lundin yliopistossa erikoistutkijana ja vuosina 2001–2008 kokeellisen hiukkasfysiikan professorina sekä hiukkasfysiikan osaston varajohtajana 2001–2004 ja johtajana 2005–2008. Vuonna 2008 Eerola nimitettiin Helsingin yliopiston kokeellisen hiukkasfysiikan professoriksi. Hän on johtanut Suomen työryhmiä Compact Muon Solenoid -kokeissa.

Eerola valittiin lokakuussa 2017 Helsingin yliopiston matemaattis-luonnontieteellisen tiedekunnan dekaaniksi kaudelle 2018–2021. Elokuussa 2018 Eerola siirtyi yliopiston vararehtoriksi viisivuotiskaudelle.

Eerola on ollut Suomen Tiedeseuran jäsen vuodesta 2010. Hänet valittiin myös Ruotsin kuninkaalliseen tiedeakatemiaan 2010. Hänet valittiin Suomalaisen Tiedeakatemian jäseneksi vuonna 2012.

## Kunnianosoituksia

* Suomen Leijonan komentajamerkki (2025)

## Lähteet
Herra Ibrahim ja koraanin kukkaset

**Herra Ibrahim ja koraanin kukkaset** (*Monsieur Ibrahim et les fleurs du Coran*) on vuonna 2003 ensi-iltansa saanut François Dupeyronin käsikirjoittama ja ohjaama elokuva juutalaispojan ja turkkilaisen kauppiaan ystävyydestä 1960-luvun Pariisissa. Se perustuu Éric-Emmanuel Schmittin samannimiseen romaaniin, joka ilmestyi suomeksi 2005 ja paketoitiin Suomessa mukaan elokuvan dvd-julkaisuun.

## Juoni
1960-luvun Pariisissa 13-vuotias juutalaispoika Momo (Pierre Boulanger) asuu 9. kaupunginosan eloisalla Rue Bleue -kadulla tylsän asianajajaisänsä (Gilbert Melki) kanssa. Momoa ovat alkaneet kiinnostaa seksiasiat, ja hän rikkoo säästölippaansa päästäkseen korttelin kauneimman ilotytön oppiin. Momo ystävystyy myös vastapäisen kulmakaupan turkkilaisen kauppiaan herra Ibrahimin (Omar Sharif) kanssa. Mies on elämäänsä tyytyväinen nojatuolifilosofi ja hyväsydäminen leskimies.

## Näyttelijöitä

## Arvioita
*Turun Sanomien* Kari Salmisen mielestä elokuva on lämminhenkinen, kiva, elämänmyönteinen ja tärkeä, kuin lastenelokuva aikuisille. ”Jos siinä ei olisi huoria, se sopisi myös lasten suvaitsevaisuuskasvatukseen. Huorat tosin ovat sen verran nättejä ja kultaisia, etteivät nekään taida haitata.”

## Lähteet
Jari Hämäläinen

**Jari Hämäläinen** (s. 13. kesäkuuta 1960 Kerimäki) on suomalainen entinen jääkiekkoilija. Hän pelasi urallaan SM-liigaa Kalevan Pallossa riveissä yhteensä 218 runkosarjaottelua tehopistein 53+71=124 ja keräten 64 jäähyminuuttia sekä 16 playoff-ottelua tehopistein 4+5=9 ja keräten neljä jäähminuuttia. Suurimman osan urastaan Hämäläinen pelasi kuitenkin I-divisioonassa, jonka kaikkien aikojen neljänneksi paras maalintekijä ja viidenneksi paras pistemies hän on tehtyään yhteensä 436 runkosarjaottelussa tehot 270+235=505.

## Ura
### Seuraura
Hämäläinen oli Savonlinnan Pallokerhon kasvatti. Hän pelasi joukkueessa I-divisioonan tulokaskautensa vain 16-vuotiaana kaudella 1976–1977, joka toi Hämäläiselle 30 runkosarjaottelussa tehot 8+7=15. Viiden SaPKossa vietetyn kauden jälkeen hän siirtyi kaudeksi 1981–1982 Joensuun Kiekko-Poikien joukkueeseen. Hämäläinen sijoittui tehoilla 28+20=48 I-divisioonan pistepörssissä neljänneksi. Hän myös jakoi sarjan maalipörssin toisen sijan FoPSin Sakari Pehun ja KOO-VEEn Lasse Tasalan kanssa. Kaudella 1984–1985 Hämäläinen I-divisioonan yhden kauden piste-ennätyksensä tehoilla 37+45=82, joilla hän sijoittui sarjan pistepörssissä kolmanneksi.

Hämäläinen ylsi JoKP:ssa joukkueen sisäisen piste- ja maalipörssin voittoon myös kolmena viimeisimpänä I-divisioonakautenaan 1985–1986, 1986–1987 ja 1987–1988. Kaudeksi 1988–1989 hän siirtyi pelaamaan SM-liigaa Kalevan Pallon riveihin. Hämäläinen teki SM-liigan yhden kauden piste-ennätyksensä kolmannella kaudellaan 1990–1991 tehoilla 11+20=31, joka päättyi SM-hopeaan. Hän lopetti uransa kevääseen 1993.

### Maajoukkueura
Hämäläinen putosi viimeisten joukossa alle 20-vuotiaiden MM-joukkueesta vuoden 1980 turnaukseen. Hän edusti myös alle 17-vuotiaiden maajoukkuetta Saksassa pelatussa kuuden maan turnauksessa vuonna 1977.

## Tilastot

## Lähteet
*
*
*

### Viitteet
Raffaele Marciello

**Raffaele "Lello" Marciello** (s. 17. joulukuuta 1994 Zürich, Sveitsi) on sveitsiläissyntyinen italialainen autourheilija. Hän kuului Ferrarin nuorten kuljettajien kehitysohjelmaan vuosina 2010–2015.

Nykyään Marciello ajaa GT-sarjoissa Mercedes-AMG:n kuljettajana. Hän on Span 24 tunnin ajon voittaja vuodelta 2022. Hän voitti myös Indianapolisin 8-tunnin ajon Mercedeksellä vuonna 2022.

## Ura
Marciello aloitti kartinguransa vuonna 2005, päätyen lopulta KF2-luokkaan vuonna 2010.

Vuonna 2010 Marciello aloitti formulauransa Formula Abarth -sarjassa, jossa hän voitti kaksi kilpailua, sijoittuen loppupisteissä kolmanneksi. Vuonna 2011 Marciello kilpaili Italian Formula 3 -sarjassa, saavuttaen kaksi voittoa ja yhden paalupaikan, sijoittuen loppupisteissä kolmanneksi.

Vuonna 2012 Marciello ajoi Formula 3 Euroseries -sarjassa voittaen kuusi kilpailua ja sijoittuen niin ikään sarjan kolmanneksi. Hän ajoi samana vuonna myös Toyota Racing Series -sarjassa sijoittuen sarjan yhdeksänneksi. Vuonna 2013 Marciello kilpaili uudelleen perustetussa Euroopan Formula 3 mestaruussarjassa voittaen sarjan mestaruuden saavuttaen kauden aikana 13 voittoa, 12 paalupaikkaa ja kahdeksan kilpailun nopeinta kierrosta.

Marciello siirtyi kaudelle 2014 GP2-sarjaan Racing Engineering -tallin kuljettajaksi. Hän voitti yhden kilpailun ja saavutti kolme kolmossijaa kauden aikana, sijoittuen sarjan kahdeksanneksi. Vuonna 2015 Marciello jatkoi GP2:ssa Trident -tallissa. Hän saavutti kauden aikana neljä palkintosijaa ja 110 pistettä sijoittuen sarjan seitsemänneksi. Vuonna 2016 Marciello jatkoi kolmannen kauden GP2:ssa siirtyen Russian Time -talliin.

## Formula 1

F1-auton rattiin Marciello pääsi ensimmäistä kertaa Yas Marinan radalla kauden 2014 jälkeisissä nuorten kuljettajien testissä. Marciello oli päivän toiseksi nopein kuljettaja, puoli sekuntia Mercedeksen Pascal Wehrleiniä hitaampana. Kaudella 2015 Marciello toimi Sauberin virallisena testi- ja varakuljettajana. Hän ajoi toista Sauber-autoa neljissä perjantaiharjoituksissa.

### Tulokset kilpailuittain

## GP2 -tulokset

## Formula 2 -tulokset

## Lähteet

## Aiheesta muualla
* Raffaele Marciellon verkkosivu
* Marciellon esittely Ferrarin Driver Academy -sivulla
Lindsey Stirling

**Lindsey Stirling** (s. 21. syyskuuta 1986) on yhdysvaltalainen viulisti, tanssija, performanssitaiteilija ja säveltäjä. Hän esittää koreografioituja viuluesityksiä sekä livenä että musiikkivideoilla, kuten hänen YouTube-kanavallaan nimimerkillä *lindseystomp*, jonka hän loi vuonna 2007. Helmikuuhun 2016 mennessä hänen videoillaan oli yli 1,2 miljardia katsojaa. Vuonna 2010 Stirling ylsi semifinaaleihin *[[America’s Got Talent]]* -ohjelman viidennellä tuotantokaudella, jossa hänet tunnettiin nimellä Hip Hop Violinist.

Vuodesta 2010 lähtien Stirling on julkaissut kolme albumia, EP-levyn ja useita singlejä. Hänen esittämänsä musiikkityylit vaihtelevat klassisesta popmusiikkiin ja hip hopista dubstepiin. Alkuperäiskappaleiden lisäksi hän on myös esittänyt omia versioitaan muiden muusikoiden kappaleista ja eri ääniraidoista. Maaliskuussa 2014 Stirling ilmoitti tekevänsä keikan Suomeen saman vuoden lokakuussa. Suomen esitys tapahtui 4. lokakuuta.

## Kiertueet

#Lindsey Stirling 2012/2013 Tour
#Lindsey Stirling 2014/2015 Tour

## Diskografia

**Albumit**

* Lindsey Stirling (2012)
* Shatter Me (2014)
* Brave Enough (2016)
* Warmer in the Winter (2017)
* Artemis (2019)
* Snow Waltz (2022)
* Duality (2024)

## Lähteet

## Aiheesta muualla
Suur-Helsingin kristillinen koulu

**Suur-Helsingin kristillinen koulu** on Helsingin Länsi-Pasilassa toimiva kristillinen peruskoulu. Koululla ei ole virallista opetuksen järjestämislupaa, vaan se toimii kotikouluperiaatteella. Tästä syystä koulu ei saa rahoitusta kunnalta ja valtiolta, vaan toiminta perustuu lukukausimaksuihin ja lahjoituksiin.

Koulun ylläpitäjänä on Agape-keskus ry ja koulun rehtorina toimii Jan Cedercreutz.

Suur-Helsingin kristillinen koulu tekee yhteistyötä monien eri seurakuntien kanssa mm. Risteyspaikka, Elävän Sanan Yhteys- seurakunta, Suur-Helsingin seurakunta ja Helsingin Cityseurakunta.  

Kristillisen koulun opetussuunnitelma seuraa valtakunnallisen opetussuunnitelman perusteita. Kaikissa aineissa kristillisyys tuodaan esiin selkeyttämällä eri aineisiin liittyviä raamatullisia periaatteita.

Uskonnonopetuksen perustana on kaikilla luokka-asteilla Raamattu. Alaluokilla käytetään sen lisäksi Ikuiset kertomukset -kirjasarjaa ja yläluokilla muun muassa Alfa-kurssin materiaalia. 

Suur-Helsingin kristillisen koulun yhteydessä toimii kristillisiä arvoja tunnustava päiväkoti Agape.

## Lähteet

## Aiheesta muualla
* Suur-Helsingin kristillinen koulu ja päiväkoti
Kansanlähetysopisto

**Kansanlähetysopisto** on Suomen Evankelisluterilaisen Kansanlähetyksen omistama oppilaitos, joka keskittyy Raamatun opettamiseen.

Opistossa voi opiskella raamattulinjalla, apologialinjalla, nuorisotyölinjalla, kansainvälisyyslinjalla, palvelutyölinjalla, verkkoraamattulinjalla ja lähetyslinjalla. Raamattulinjan opinnoissa luodaan yleiskuva koko Raamatusta ja perehdytään lähetystyöhön ja kristinuskoon liittyviin kysymyksiin. Apologialinjalla opiskellaan apologiaa eli kristillisen uskon puolustamista. Nuorisotyölinjalla annetaan valmiuksia toimia vastuunkantajana kristillisessä nuorisotyössä. Nuorisotyölinja osallistuu myös valtakunnallisten nuorisotapahtumien suunnitteluun ja toteuttamiseen. Kansainvälisyyslinjalaiset syventyvät muutamasta kuukaudesta lähes vuoteen kestävällä ulkomaan opiskelujaksollaan vieraisiin kulttuureihin ja lähetystyöhön. Linjojen lisäksi opisto tarjoaa useita lyhytkursseja ja tapahtumia.

Opetusministeriön myöntämä kansanopiston ylläpitämislupa tuli voimaan 1.1.2001.

## Lähteet

## Aiheesta muualla
* Kansanlähetysopisto
Risteyspaikka-seurakunta

**Risteyspaikka-seurakunta** (lyhyemmin **Risteyspaikka**) on kristillinen seurakunta Helsingissä. Risteyspaikka perustettiin 1996 ja on helluntaiherätykseen kuuluva karismaattinen yhteisö. Seurakunnassa on noin 140 jäsentä.

## Toimintamuodot
Toimintamuotoina ovat viikoittaiset jumalanpalvelukset, lapsi- ja nuorisotyö, pienryhmät ja solutoiminta, opetus- ja julistustoiminta, esirukous- ja sielunhoitotyö sekä lähetystyö Filippiineillä ja Indonesiassa GNN ry:n ja Hosea ministryn kautta. Ylistysmusiikilla on tärkeä osuus seurakunnan tilaisuuksissa. Seurakunnan tilaisuudet pidetään Paloheinässä, Paloheinäntie 9:ssä. Seurakunnan päätilaisuudet järjestetään sunnuntaisin klo 11.

## Johto
Seurakunnan vastaavana pastorina toimi Kim Autero vuoteen 2010 saakka, tämän jälkeen seurakuntaa on johtanut ns. johtoryhmä, johon kuuluvat Kalervo Dansk, Markku Reis ja Timo Hartikainen (tilanne vuonna 2016).

## Lähteet
*  Uskonnot Suomessa - Risteyspaikka kotikirkko 

## Katso myös
* Uskonto Helsingissä
* Helluntaiherätys Suomessa
* Pakilan seurakunta

## Aiheesta muualla
* Risteyspaikka-seurakunnan kotisivut
Mielonen

**Mielonen** on suomalainen sukunimi, joka on muun muassa seuraavilla henkilöillä:

*Joona Mielonen (s. 1985), näyttelijä
*Juha Mielonen, Yön entinen kitaristi
*Juho Mielonen (s. 1987), jääkiekkoilija
*Laura Mielonen (1945–2025), keihäänheittäjä
*Petri Mielonen (s. 1979), jalkapalloilija
*Tiina Mielonen (s. 1974), nykytaiteilija
*Unto Mielonen (1915–1976), kenraalimajuri
Montonen

**Montonen** on suomalainen sukunimi, joka on seuraavilla henkilöillä:

*Aili Montonen (myöh. *Montonen-Rinne*, 1916–2008), näyttelijä, ohjaaja ja teatteripedagogi
*Anni Montonen (s. 2000), jääkiekkoilija
*Heikki Montonen (1943–2015), lentopalloilija
*Henri Montonen (s. 1974), koripalloilija
*Jouko Montonen (1937–1999), kiekonheittäjä 
*Jussi Montonen (1924–2015), suurlähettiläs
*Martti Montonen (1925–2019), kustannusvirkailija, luontokirjailija ja -valokuvaaja, suomentaja
*Matti Montonen (1842–1901), maanviljelijä ja valtiopäivämies
*Mikko Montonen (1957–2016), toimittaja ja tietokirjailija
*Paavo Montonen (1892–1986), toimittaja, pakinoitsija ja kirjailija
*Tarmo Ruubel (ent. *Montonen*, s. 1967), näyttelijä
*Timo Montonen (s. 1957), kirjailija ja kirjoittajakouluttaja
*Uuno Montonen (1891–1973), näyttelijä
*Ville Montonen (s. 1986), maalipalloilija, paralympiavoittaja

## Katso myös
*Iso-Montonen, järvi Mikkelissä
*Pieni-Montonen, järvi Mikkelissä
Multanen

**Multanen** on muun muassa seuraavien suomalaisten henkilöiden sukunimi:

*Jari Multanen (s. 1966), jääkiekkoilija
*Kalle Multanen (s. 1989), jalkapalloilija 
*Lauri Multanen (1891–1951), juristi
*Pentti Multanen (1920–1989), kenraaliluutnantti, pääesikunnan koulutuspäällikkö
Erkki Käkelä

**Erkki Johannes Käkelä** (18. toukokuuta 1935 Tampere – 17. heinäkuuta 2020 Hämeenlinna) oli suomalainen tietokirjailija.

## Teokset
* Laguksen miehet – marskin nyrkki: suomalainen panssariyhtymä 1941–1944 (1992)
* Ruben Lagus, panssarikenraali (1994)
* Laguksen rynnäkkötykit: Rynnäkkötykkipataljoona 1943–1944 (1996)
* Marskin panssarintuhoojat: Suomen panssarintorjunnan kehitys ja panssariyhtymän panssarintorjuntayksiköiden historia (2000)
* Suomalaisten rynnäkkötykkien kohtalot: Saksasta Suomeen vuosina 1943–1944 hankitut Sturmgeschutz 40 ja Sturmgeschutz III -rynnäkkötykit ja niiden tarina (2006)
* Korpisodasta konsulaattiin (2012)
* Panssaridiviosoona 1942–1944 (2017)

## Lähteet
Mertanen

**Mertanen** voi tarkoittaa seuraavia:

## Sukunimi
Mertanen on muun muassa seuraavien suomalaisten henkilöiden sukunimi:
*Inkeri Mertanen (s. 1949), näyttelijä
*Janne Mertanen (s. 1967), pianisti 
*Jani Mertanen (s. 1974), rullakiekkoilija
*Teo Mertanen (1925–1992), päätoimittaja
*Terhi Mertanen (s. 1981), jääkiekkoilija, olympiamitalisti
*Veera Mertanen (s. 2004), salibandyn pelaaja
*Visa-Pekka Mertanen (*Visa Oscar*, s. 1976), jazzpianisti, -kosketinsoittaja ja -säveltäjä

## Maantieteellinen paikka
*Mertanen, järvi Perhossa
Mutanen

**Mutanen** voi tarkoittaa seuraavia:

;järviä ja jokia:
*Mutanen, järvi Juuassa ja Rautavaaralla
*Mutanen, järvi Suojärven piirissä Venäjän Karjalassa
*Mutanen, joki Suojärvellä, edellisen laskujoki
*Iso-Mutanen, järvi Kuhmoisten Jyrkysenkulmalla
*Iso-Mutanen, järvi Kuhmoisten Pirttikulmalla
*Iso-Mutanen, järvi Kuhmoisten Pirttikulmalla

;henkilöitä:
*Anna Mutanen (oik. *Mutanen-Liedes*, aik. *Mutanen-Seppänen*, 1914–2003), oopperalaulaja 
*Annikka Mutanen (s. 1965), tiedetoimittaja ja judoka
*Jouni Mutanen (s. 1958), juristi, entinen sosiaali- ja terveysyhtymän johtaja ja Naantalin kaupunginjohtaja
*Kalevi Mutanen (1924–1985), metsänhoitaja ja yritysjohtaja, metsäneuvos
*Kullervo Mutanen (1920–1992), klarinetisti, saksofonisti ja säveltäjä
*Marja Mutanen (o.s. *Viinanen*, s. 1952), ravitsemusfysiologian emeritaprofessori
*Miikka Mutanen, runoilija
*Pekka Mutanen (s. 1935), toimittaja ja kirjailija
*Pertti Mutanen (s. 1947), elokuvaaja
*Sami Mutanen (s. 1984), jääkiekkoilija
Vaarallisia suhteita

**Vaarallisia suhteita** voi tarkoittaa ainakin seuraavia:

* *[[Vaarallisia suhteita (romaani)|Vaarallisia suhteita]]*, Choderlos de Laclosin romaani vuodelta 1782
* *[[Vaarallisia suhteita (vuoden 1959 elokuva)|Vaarallisia suhteita]]*, vuoden 1959 ranskalainen elokuva
* *[[Vaarallisia suhteita (vuoden 2003 elokuva)|Vaarallisia suhteita]]*, vuoden 2003 eteläkorealainen elokuva.
Eva & Adam – neljät synttärit ja fiasko

**Eva & Adam – neljät synttärit ja fiasko** (*Eva & Adam – fyra födelsedagar och ett fiasko*) on vuonna 2001 ensi-iltansa saanut Catti Edfeldtin ohjaama nuortenelokuva. Se perustuu televisiosarjaan *Eva ja Adam* vuodelta 1999, ja Evaa ja Adamia näyttelevät tässäkin samat näyttelijät Ellen Fjæstad ja Carl-Robert Holmer-Kårell.

## Juoni
Varhaisteini-ikäiset Eva ja Adam ovat olleet yhdessä jo kolme vuotta, mutta Eva alkaa epäillä onko Adam se ainoa oikea ja lopettaa suhteen. Hänen ystävättärensä Annikan äiti on tavannut uuden miehen ja Annika on näin saanut uuden sisarpuolen Petran. Kun näyttää siltä, että Adam on kovin ihastunut Petraan, Eva tulee mustasukkaiseksi ja päättää valloittaa Adamin uudelleen itselleen.

## Lähteet
Myyryläinen

**Myyryläinen** on seuraavien henkilöiden sukunimi:

*Frans Myyryläinen (vuoden 1918 jälkeen *Juuso Matero*, salanimi *Jahvetti Moilanen*, 1881–1938), punakaartin organisoija,  upseerina Venäjällä, läskikapinan johtaja
*Johanna Myyryläinen (s. 1994), pesäpalloilija 
*Juha Myyryläinen (s. 1947), everstiluutnantti
*Juhani Myyryläinen (s. 1992), pesäpalloilija
*Kari Myyryläinen (s. 1963), kilpapyöräilijä
*Pentti Myyryläinen (1920–2008), insinöörikenraalimajuri
*Salme Myyryläinen (1923–1980), kansanedustaja (SDP)
*Teuvo Myyryläinen (1923–1997), jääkiekkovalmentaja ja -vaikuttaja
Suloinen ikuisuus

**Suloinen ikuisuus** (*The Sweet Hereafter*) on vuonna 1997 ensi-iltansa saanut Atom Egoyanin käsikirjoittama ja ohjaama kanadalainen draamaelokuva. Pikkukaupungin asukkaista vakavan koulubussionnettomuuden jälkiselvittelyissä kertova tarina on yksi palkituimmista kanadalaiselokuvista. Se perustuu Russell Banksin romaaniin, joka puolestaan pohjautuu vuoden 1989 tositapaukseen Texasissa.

## Juoni
Vakava bussionnettomuus on surmannut suuren osan lapsista Kanadan Brittiläisen Kolumbian pikkukaupungissa. Asianajaja Mitchell Stephens (Ian Holm) kulkee surutalosta toiseen ja yrittää taivuttaa lasten vanhempia nostamaan ryhmäkanteen bussiyhtiötä vastaan, koska bussin jarrut olivat ilmeisesti olleet epäkunnossa. Hän kärsii paitsi tehtävänsä epäeettisyydestä, myös siitä että hänen oma tyttärensä on luisumassa pysyvästi huumeiden käyttäjäksi. Vähitellen hän saa vanhempia yhtymään kanteeseen ja alkaa kouluttaa onnettomuudesta selviytyneitä nuoria avaintodistajiksi tulevaan oikeudenkäyntiin. Esitutkinnassa yksi heistä, halvaantunut tyttö, kuitenkin valitsee sanansa tahallaan väärin omien perhetraumojensa takia, ja syytteistä luovutaan.
## Vastaanotto
*Suloinen ikuisuus* on kaikkien aikojen palkituimpia kanadalaisia elokuvia. Se sai Grand Prix’n ja kaksi muuta palkintoa Cannesin elokuvajuhlilla 1997 ja voitti Genie Awards -gaalassa 16 ehdokkuudestaan kahdeksassa kategoriassa, muun muassa vuoden parhaan kanadalaiselokuvan palkinnon. Atom Egoyan oli Oscar-ehdokkaana parhaan ohjauksen ja parhaan sovitetun käsikirjoituksen sarjoissa.

*[[The New York Times]]in* kriitikot valitsivat *Suloisen ikuisuuden* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
*
Alaston totuus

**Alaston totuus** (*Where the Truth Lies*) on vuonna 2005 ensi-iltansa saanut Atom Egoyanin ohjaama kanadalainen draamaelokuva, joka perustuu Rupert Holmesin romaaniin. Elokuvassa lomittuvat tarinat 1950-luvun lopun koomikkoparista (Kevin Bacon ja Colin Firth) ja vuonna 1972 viidentoista vuoden takaista murhaa tutkivasta journalistista (Alison Lohman).

## Arvioita
*Turun Sanomien* Tapani Maskula kirjoitti elokuvan liikkuvan sujuvasti aikatasolta toiselle, kuten tekivät myös Egoyanin aiemmat teokset *[[Exotica]]* (1994), *[[Suloinen ikuisuus]]* (1997) ja *[[Matka pahuuteen]]* (1999): ”Egoyanilla on todella harvinainen ajan ja paikan taju. Se sallii hänen kuoria tarinaa auki kuin mehevää appelsiinia ja poimia sisuksista esiin vuoronperään yhä maukkaampia viipaleita.” Maskulan mielestä Egoyan pureutuu tässäkin elokuvassa mieliteemaansa, kollektiiviseen syyllisyyteen.

## Lähteet

## Aiheesta muualla
* Elokuvan arvostelu Film-O-Holic.com-elokuvasivustolla 
* Elokuvan arvostelu Spank the Monkey -elokuvasivustolla